Diari Oficial de la Generalitat Valenciana


Sumari del DOGV 3883, del 22-11-2000 (2000/9085)

ORDRE de 23 d'octubre de 2000, de la Conselleria de Cultura i Educació, per la qual s'autoritza la posada en funcionament d'ensenyaments al Centre de Gestió Comercial i Màrqueting (ESIC-València), adscrit a la Universitat Miguel Hernández d'Elx.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9085


Data del document
:   23-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ensenyament superior
    * programa d'ensenyament
    * centre d'ensenyament

ORDRE de 23 d'octubre de 2000, de la Conselleria de Cultura i Educació, per la qual s'autoritza la posada en funcionament d'ensenyaments al Centre de Gestió Comercial i Màrqueting (ESIC-València), adscrit a la Universitat Miguel Hernández d'Elx. [2000/M9085]
  
El Decret 154/1999, de 17 de setembre, del Govern Valencià, va adscriure el centre privat d'ensenyament superior Centre de Gestió Comercial i Màrqueting (ESIC-València) a la Universitat Miguel Hernández d'Elx als efectes d'impartir ensenyaments conduents a l'obtenció dels títols oficials de Llicenciat en Administració i Direcció d'Empreses i Llicenciat en Investigació i Tècniques de Mercat.
  
L'article 3 de l'esmentat decret establix que la posada en funcionament dels ensenyaments serà autoritzada pel conseller de Cultura i Educació, una vegada homologats pel govern els títols oficials a expedir pel centre, d'acord amb el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
El Reial Decret 1276/2000, de 30 de juny, homologa els títols de Llicenciat en Administració i Direcció d'Empreses i de Llicenciat en Investigació i Tècniques de Mercat del Centre de Gestió Comercial i Màrqueting (ESIC-València) amb la seu a València, adscrit a la Universitat Miguel Hernández d'Elx.
  
Vist l'article 58.4 de la Llei 11/1983, de 25 d'agost, de Reforma Universitària i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions a les universitats públiques de la Comunitat Valenciana, fent ús de les competències conferides en l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Autoritzar la posada en funcionament en el curs 2000/2001, dels ensenyaments conduents a l'obtenció dels títols oficials de Llicenciat en Administració Pública i Direcció d'Empreses i de Llicenciat en Investigació i Tècniques de Mercat, que seran organitzats pel centre privat d'ensenyament superior Centre de Gestió Comercial i Màrqueting (ESIC-València) adscrit a la Universitat Miguel Hernández d'Elx.
  
Disposicions finals
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, es podrà interposar potestativament en reposició o bé plantejar directament recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 23 d'octubre de 2000
  
El conseller de Cultura i Educació,